Sag om, hvorvidt der skulle afsiges kendelse omkring spørgsmålet om sagens afvisning
Ret: Retten i Nykøbing Falster (1. instans)
Faggruppe: Civilsag — Almindelig civil sag
Sagsemner: Entreprise og håndværkere;
Køb;

Retten Nykøbing F.





Den 9. november 2017 kl. 10.00 blev retten sat på Domhuset af 


Der blev foretaget i ikke offentligt retsmøde
sag nr. BS 2-808/2017:



4800 Nykøbing F
mod


4800 Nykøbing F

Ingen var indkaldt eller mødt.

Der blev fremlagt:
Stævning med bilag 1-8.
Svarskrift med bilag A-B.
Sagsøgers processkrift 1 af 12. oktober 2017.
Retsbog af 6.juli 2017 i sagen BS 492/2017 .
Mail af 6. november 2017 fra advokat Mai Wandrup.

Retten bemærkede, at sagsøgte i forlængelse af rettens tilkendegivelse i ret-
smøde den 6. november 2017 har anmodet om, at der afsiges kendelse om-
kring spørgsmålet om sagens afvisning.

Parterne har tilkendegivet; at afgørelsen omkring spørgsmålet kan afsiges på
det foreliggende skriftlige grundlag.

Retten afsagde sålydende

Kendelse

Da sagsøger ved stævning af 16.maj 2017 (BS 492/2017) anlagde sag mod
sagsøgte med påstand om betaling af 6.504,16 kr. i anledning af mangler ved
det af sagsøgte udførte murerarbejde på sagsøgers ejendom; blev det anført;
at manglerne ved det udførte arbejde havde medført følgeskader i form af
omfattende fugtskader på ejendommens loft, hvorfor der blev taget forbe -
hold for forhøjelse af påstanden efter foretaget syn og skøn. Der var med
stævningen fremlagt blanket til syn og skøn; hvor en skønsmand bl.a. anmo-
des om at specificere omkostningerne til udbedring af skaderne.

Sagsøgte tog i BS 492/2017 bekræftende til genmæle overfor den nedlagte
påstand om betaling af 6.504,16 kr, der vedrørte udbedring af det udførte ar-
bejde men ikke evt. følgeskader. Sagsøger protesterede imod, at sagen blev
afsluttet med en erkenderdom og anførte, at der alene var tale om en forelø-

big påstand. Imidlertid valgte retten at afsige erkenderdom og anførte; at der
ikke herved var taget stilling til, hvorvidt sagsøger var afskåret fra ved en ny
sag at fremføre yderligere krav .

Sagsøgers samlede krav mod sagsøgte er ikke blevet fastslået ved syn og
skøn eller på anden måde, og sagsøger protesterede allerede i forbindelse
med afslutningen af BS 492/2017 imod, at sagen blev afsluttet 0g gjorde op-
mærksom på, at der alene var tale om en foreløbig påstand, som man ønske -
de endeligt at gøre op efter afholdelse af syn og skøn. Sagsøgers fulde krav
mod sagsøgte var således ikke modent til påkendelse; da retten valgte at af-
sige erkenderdom i BS 492/2017.

På denne baggrund kan sagsøgte ikke have nogen berettiget forventning om,
at sagen skulle være endelig afsluttet ved erkenderdommen i BS 492/2017 .
Sagsøger bør i øvrigt heller ikke ved dette hændelsesforløb forbindres i at
søge sit fulde krav gennemført mod sagsøgte.

Herefter tages sagsøgtes påstand om sagens afvisning ikke til følge

Thi bestemmes:

Sagsøgtes påstand om sagens afvisning tages ikke til følge.

Retten bemærkede, at sagen i overensstemmelse med rettens tilkendegivelse
i retsmødet den 6. november 2017 ikke skal behandles som en småsag.

Parterne bedes vende tilbage overfor retten, når der er opnået enighed om
skønsmand. Der meddeles frist hertil til den 27.november 2017.

Sagen udsat.

Retten hævet.